CELEX: 62012CA0169
Language: el
Date: 2013-05-16 00:00:00
Title: Υπόθεση C-169/12: Απόφαση του Δικαστηρίου (έκτο τμήμα) της 16ης Μαΐου 2013 [αίτηση του Naczelny Sąd Administracyjny (Πολωνία) για την έκδοση προδικαστικής αποφάσεως] — TNT Express Worldwide (Poland) Sp. z o.o. κατά Minister Finansów (Φόρος προστιθεμένης αξίας — Οδηγία 2006/112/ΕΚ — Άρθρο 66, στοιχεία α' έως γ' — Παροχές υπηρεσιών μεταφοράς και πρακτορείας μεταφορών — Πότε μπορεί να απαιτηθεί — Ημερομηνία καταβολής του τιμήματος και το αργότερο την 30ή ημέρα μετά την παροχή — Προηγούμενη έκδοση του τιμολογίου)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/31
            
         Απόφαση του Δικαστηρίου (έκτο τμήμα) της 16ης Μαΐου 2013 [αίτηση του Naczelny Sąd Administracyjny (Πολωνία) για την έκδοση προδικαστικής αποφάσεως] — TNT Express Worldwide (Poland) Sp. z o.o. κατά Minister Finansów
   (Υπόθεση C-169/12) (1)
   
   (Φόρος προστιθεμένης αξίας - Οδηγία 2006/112/ΕΚ - Άρθρο 66, στοιχεία α' έως γ' - Παροχές υπηρεσιών μεταφοράς και πρακτορείας μεταφορών - Πότε μπορεί να απαιτηθεί - Ημερομηνία καταβολής του τιμήματος και το αργότερο την 30ή ημέρα μετά την παροχή - Προηγούμενη έκδοση του τιμολογίου)
   2013/C 225/51
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   TNT Express Worldwide (Poland) Sp. z o.o.
   
      κατά
   
   Minister Finansów
   
      Αντικείμενο
   
   Αίτηση εκδόσεως προδικαστικής αποφάσεως αποφάσεως — Naczelny Sąd Administracyjny (Πολωνία) — Ερμηνεία του άρθρου 66 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1), όπως τροποποιήθηκε — Εθνική νομοθεσία που ορίζει την ημέρα εισπράξεως του τιμήματος ή, το αργότερο, την 30ή ημέρα μετά την παροχή ως το χρονικό σημείο κατά το οποίο καθίσταται απαιτητός ο ΦΠΑ που συνδέεται με παροχή υπηρεσιών μεταφορών, τούτο δε ακόμα και σε περίπτωση προγενέστερης εκδόσεως του σχετικού τιμολογίου
   
      Διατακτικό
   
   Το άρθρο 66 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, όπως τροποποιήθηκε με την οδηγία 2008/117/ΕΚ του Συμβουλίου, της 16ης Δεκεμβρίου 2008, έχει την έννοια ότι αντιτίθεται στην εφαρμογή εθνικής ρυθμίσεως που προβλέπει ότι ο φόρος προστιθεμένης αξίας καθίσταται απαιτητός όσον αφορά τις υπηρεσίες μεταφοράς και πρακτορείας μεταφορών κατά την ημερομηνία εισπράξεως του συνόλου ή μέρους του τιμήματος, το αργότερο όμως 30 ημέρες από την ημέρα της παροχής των υπηρεσιών αυτών, ακόμα και όταν το τιμολόγιο εκδόθηκε νωρίτερα και προβλέπει μεταγενέστερο χρόνο πληρωμής.
   
      (1)  ΕΕ C 209 της 14.07.2012.